Eriko de Pomerio

[eta|200px|maldekstra|Eriko de Pomerio, reĝo de [Danio, Norvegio kaj Svedio]]
**Eriko de Pomerio** (naskiĝis 1381 aŭ 1382, mortis la ) estis de 1412 ĝis 1439 unusola reĝo de la Unio de Kalmar (unio de Danio, Norvegio kaj Svedio).

Eriko naskiĝis ĉirkaŭ 1382 en Rügenwalde (pollande Darłowo) en Pomerio-Słupsk. Lia denaska nomo estis *Bogusław*. Li devenis de la pomeria dinastio Grifoj, kaj estis pranevo kaj heredanto de la dana-norvega regentino Margareta la 1-a, kaj estis ŝia preferata sukcedonto. Tiel li do ekhavis de ŝi grandegan heredaĵon. Eriko estis edzo de Filipa (1394–1430), filino de Henriko la 4-a de Anglio.

Jam en 1397 li estis kronita en Kalmar, Svedio, kaj li estis samtempe:
* reĝo **Erik la 7-a** de Danio
* reĝo **Eirik la 3-a** de Norvegio
* reĝo **Erik** de Svedio

La nomon *Eriko la 13-a de Svedio* oni ekuzis nur multe pli poste, pro la fikcia numero de la pli posta reĝo Eriko la 14-a, kiu estas bazita sur falsa historio. Kiom da Erikoj vere reĝis en Svedio antaŭ li, ne estas precize konata, sed estis almenaŭ kvin. Eriko de Pomerio tiamtempe ĉefe estis konata kiel *Erik af/av Pommern* en kaj Danio, Norvegio kaj Svedio.

Pli poste li fariĝis:
* duko **Erich la 1-a de Pomerio-Słupsk**

Eriko mortis la 24-an de septembro 1459 en Kastelo de Rügenwalde kaj estas entombigita en preĝejo tie.

## Bildoj 

Erikafpommernsdanskeunionssegl.jpg|Stampo de Eriko de Pomerio, en la jaroj 1398-1435
Erik av Pommerns sekret.png|Sigelo de reĝo Eriko
Philippa vadstena.JPG|Filipa, edzino de Eriko de Pomerio (fenestrobildo en la monaĥejo en Vadstena)
Erich-König-140524-063.JPG|Eriko de Pomerio - Reĝo de Danio. Pentraĵo el la kastela rezidejo en Nyborg
Eric the Pomeranian of Denmark, Norway & Sweden statue 2010 Darłowo.jpg|Statuo de Eriko de Pomerio  el Słupsk en la Kastelo de Darłowo en Darłowo, Pollando
Eric the Pomeranian of Denmark, Norway & Sweden grave 2010 (2).jpg|Sarkofago de Eriko en la Preĝejo de Sankta Madono el Ĉenstoĥovo en Darłowo, Pollando
Erik af Pommern.jpg|Kronado de Eriko de Pomerio kiel reĝo de la Unio de Kalmar. Figurado de 1884.
Kalmarunionen.png|Ŝtatoj regataj de Eriko de Pomerio kiam li estis reĝo de la Unio de Kalmar. Bonvole rimarku ke Gronlando tiam nur havis tre etan nordiulan popolon.
Flag of the Kalmar Union.svg|La Nordia flago, moderna flago bazita de mezepoka priskribo de regn-flageto de Eriko de Pomerio.
Armoiries Eric de Poméranie, roi de Danemark.svg|Provo je rekonstruado de la blazono de Eriko, bazita de sigelo de li. Koloroj malcertaj.
Armoiries medievales d Eric de Poméranie 1382-1459.svg|Alia provo je rekonstruado de la blazono. Koloroj malcertaj.
Pommernwappen.jpg|Blazono de pomeria dinastio Grifoj

## Referencoj 
## Literaturo 
* Heinz Barüske: *Erich von Pommern. Ein nordischer König aus dem Greifengeschlecht*. Rostock 1997, ISBN 3-356-00721-1.
* 

## Eksteraj ligiloj 
* Erich I. (germana)
*  (germana)
* Artikolo en historicum.net  (germana)
* Erik de Pomerio en la sveda verko *Nordisk familjebok* (sveda)
* Mittelalter-Genealogie.de: Erich VII. von Pommern (germana)

Kategorio:Danaj reĝoj
Kategorio:Norvegaj reĝoj
Kategorio:Svedaj reĝoj
Kategorio:Dukoj de Pomerio
Kategorio:Pomerio
Kategorio:Ordeno de la Ĝartero
Kategorio:Poldevenaj danoj